1. ***Օզոնային շերտը քայքայող նյութերի և դրանք պարունակող ապրանքների ներմուծումը Եվրասիական տնտեսական միության տարածք և արտահանումը Եվրասիական տնտեսական միության տարածքից***

1. Կարգավորվում է ***ՀՀ կառավարության 2014 թվականի դեկտեմբերի 25-ի <<Հայաստանի Հանրապետության մաքսային տարածքով փոխադրման համար արգելված և սահմանափակումների ենթակա ապրանքների ցանկերը հաստատելու, լիազոր մարմիններ սահմանելու և ապրանքների արտահանման և /կամ/ ներմուծման լիցենզիաների ու թույլտվությունների տրամադրման շրջանակային կարգը հաստատելու մասին>> N1524 որոշմամբ և ՀՀ կառավարության 2015 թվականի փետրվարի 5-ի <<Հայաստանի Հանրապետության մաքսային տարածքով փոխադրման համար արգելված և սահմանափակումների ենթակա որոշ ապրանքների ցանկերը, ապրանքների արտահանման և ներմուծման լիցենզիայի և հայտի ձևերը հաստատելու, որոշ ապրանքների արտահանման և ներմուծման լիցենզիաների տրամադրման առանձնահատկությունները սահմանելու և ՀՀ կառավարության 2007 թվականի մարտի 15-ի N327-Ն որոշման մեջ փոփոխություն կատարելու մասին>> N90-Ն որոշմամբ:***

2. ՀՀ կառավարության 2015 թվականի փետրվարի 5-ի N 90-Ն որոշման ***N 1 հավելվածով*** հաստատված օզոնային շերտը քայքայող նյութերի և դրանք պարունակող արտադրանքի ներմուծումը Եվրասիական տնտեսական միության տարածք և արտահանումը մաքսային տարածքից արգելված է:

3. ՀՀ կառավարության 2015 թվականի փետրվարի 5-ի N 90-Ն որոշման ***N 5 հավելվածով*** հաստատված օզոնային շերտը քայքայող նյութերի տեղափոխումը Եվրասիական տնտեսական միության տարածքով սահմանափակ է արտահանման և ներմուծման դեպքում: Այս ապրանքատեսակների արտահանման և ներմուծման համար տրվում է մեկանգամյա լիցենզիա:

Լիցենզիայի ձևակերպման համար ՀՀ բնապահպանության նախարարություն ներկայացվում են հետևյալ փաստաթղթերն ու տեղեկությունները.

1. լիցենզիա ստանալու մասին ***հայտը***, որը ներառում է ապրանքի առանձին տեսակը կամ տեսակների ցանկը, որի համար հայցվում է լիցենզիան,
2. ռեգիստրում պետական գրանցման համարը, իսկ ֆիզիկական անձի դեպքում՝ անհատ ձեռնարկատիրոջ պետական հաշվառման համարն անհատ ձեռնարկատեր հանդիսացող հայտատուի դեպքում՝ անձնագրի պատճենը (այսուհետ՝ հայտ),

3) հայտի էլեկտրոնային օրինակը,

4) լիցենզավորման ենթակա գործունեության իրականացման լիցենզիայի պատճենը, եթե գործունեության այդ տեսակը կապված է տվյալ ապրանքի շրջանառության հետ,

5) պետական տուրքի վճարման անդորրագրի պատճենը կամ պետական վճարումների էլեկտրոնային համակարգի կողմից գեներացված անդորրագիրը կամ ծանուցման մեջ նշում են գեներացված անդորրագրի 20-նիշանոց ծածկագիրը,

6) բացի վերը նշված փաստաթղթերից ու տեղեկություններից հայտատուն լրացուցիչ ՀՀ բնապահպանության նախարարություն է ներկայացնում համապատասխան պայմանագրի պատճենն, այն դեպքում, երբ հայտատուն հանդես է գալիս որպես առևտրային միջնորդ: